label_title: Supercupa Europei 2015
label_desc: Supercupa Europei 2015 a fost cea de-a 40-a ediție a Supercupei Europei, o competiție fotbalistică anuală organizată de UEFA, ce constă într-un singur meci, jucat între câștigătoarele a celor mai importante două competiții europene intercluburi, Liga Campionilor și Europa League. Meciul s-a jucat între două echipe spaniole: Barcelona, câștigătoarea Ligii Campionilor 2014-2015 și Sevilla, câștigătoare UEFA Europa League 2014-2015. Meciul s-a jucat pe Stadionul Național Boris Paiciadze din Tbilisi, Georgia, în data de 11 august 2015. Este prima oară în istoria turneului când o Supercupă a fost o rejucare a unei ediții anterioare. Cele două echipe iberice s-au întâlnit și în 2006, pe Stade Louis II din Monaco, atunci când Sevilla a câștigat cu scorul de 3–0.